**LĒMUMS**

LIEPĀJĀ

|  |  |  |
| --- | --- | --- |
| 2020.gada 21.maijā |  Nr.225/8(prot. Nr.8, 11.§) | Nr.233  |

Par grozījumiem Liepājas pilsētas domes

2016.gada 15.septembra lēmumā Nr.306

"Par Integrētu teritoriālo investīciju projektu

iesniegumu vērtēšanas komisiju"

Atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 10.panta otrās daļas 17.punktam, Finanšu ministrija kā vadošā iestāde (turpmāk arī - Vadošā iestāde) saskaņā ar Eiropas Parlamenta un Padomes 2013.gada 17.decembra regulas (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ regulu (EK) Nr.1080/2006 7.panta 4. un 5.punktu, slēdz deleģēšanas līgumu ar republikas pilsētas pašvaldību par integrētu teritoriālo investīciju (turpmāk arī - ITI) īstenošanu.

2015.gada 16.novembrī starp Vadošo iestādi un Liepājas pilsētas pašvaldību noslēgtā Deleģēšanas līguma "Par Integrētu teritoriālo investīciju projektu iesniegumu atlases nodrošināšanu" (turpmāk - Deleģēšanas līgums) 14.punkts paredz vērtēšanas komisijas izveidi, lai nodrošinātu darbības programmas "Izaugsme un nodarbinātība" specifisko atbalsta mērķu un pasākumu: 3.3.1. SAM "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" (turpmāk - SAM 3.3.1.); 5.6.2. SAM "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" (turpmāk - SAM 5.6.2.); 4.2.2. SAM "Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās" (turpmāk - SAM 4.2.2.); 8.1.2. SAM "Uzlabot vispārējās izglītības iestāžu mācību vidi" (turpmāk - SAM 8.1.2.); 9.3.1.1.pasākuma "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" (turpmāk - 9.3.1.1.pasākums); 5.5.1. SAM "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" (turpmāk - SAM 5.5.1.) projektu iesniegumu vērtēšanu un Deleģēšanas līgumā par ITI projektu iesniegumu atlases nodrošināšanu noteikto.

Ņemot vērā minēto, pamatojoties uz likuma "Par pašvaldībām" 21.panta pirmo daļu un 2018.gada 31.oktobra grozījumiem Ministru kabineta rīkojumā Nr.709 "Par Integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes centru grupai", izskatot Centrālās finanšu un līgumu aģentūras 2020.gada 28.aprīļa vēstuli Nr.39-2-60/2993 "Par pārstāvja delegēšanu 5.5.1.specifiskā atbalsta mērķa trešās projektu iesniegumu atlases kārtas vērtēšanas komisijā", LIEPĀJAS PILSĒTAS DOME

N O L E M J :

Izdarīt Liepājas pilsētas domes 2016.gada 15.septembra lēmumā Nr.306 "Par Integrētu teritoriālo investīciju projektu iesniegumu vērtēšanas komisiju" šādus grozījumus:

1. Izteikt 1.3.1.7.apakšpunktu šādā redakcijā:

"1.3.1.7. Linda Markus-Narvila - Liepājas pilsētas domes priekšsēdētāja padomniece izglītības jautājumos;".

2. Izteikt 1.3.4.punktu šādā redakcijā:

"1.3.4. vismaz viens Centrālās finanšu un līgumu aģentūras deleģēts pārstāvis, izvērtējot SAM 3.3.1., SAM 4.2.2., SAM 5.5.1., SAM 5.6.2., SAM 8.1.2., un 9.3.1.1.pasākuma projektu iesniegumus:".

3. Papildināt 1.3.4.punktu ar 1.3.4.6.apakšpunktu:

"1.3.4.6. Santa Ozola-Tīruma - Centrālās finanšu un līgumu aģentūras Juridiskā nodrošinājuma un projektu atlases departamenta Infrastruktūras projektu atlases nodaļas vecākā eksperte, izvērtējot SAM 5.5.1.projektu iesniegumus (aizvieto Juridiskā nodrošinājuma un projektu atlases departamenta Infrastruktūras projektu atlases nodaļas vecākā eksperte Ilze Blumberga vai Juridiskā nodrošinājuma un projektu atlases departamenta Infrastruktūras projektu atlases nodaļas vadošā eksperte Kristīne Šmite).".

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Domes priekšsēdētāja birojam, Domes priekšsēdētāja vietniekam pilsētas attīstības un sadarbības jautājumos, Izpilddirektora birojam, Attīstības pārvaldei, Juridiskajai daļai |